|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt prijedloga Odluke o organizaciji i radu mrtvozorničke službe na području Zadarske županije | |
| Stvaratelj dokumenta, tijelo koje provodi savjetovanje | Zadarska županija  Upravni odjel za zdravstvo | |
| Cilj i glavne teme savjetovanja | Člankom 237. Zakona o zdravstvenoj zaštiti („Narodne novine“ broj 100/18, 125/19, 147/20), propisano je da ministar pravilnikom propisuje način pregleda umrlih te utvrđivanje vremena i uzroka smrti, a člankom 5. Pravilnika o načinu pregleda umrlih te utvrđivanju vremena i uzroka smrti („Narodne novine“ broj 46/11, 6/13, 63/14, 100/18), utvrđene su obveze i zadaće nadležnih tijela jedinica područne (regionalne) samouprave.  Sukladno tim odredbama predstavničko tijelo jedinica područne (regionalne) samouprave:  - utvrđuje potreban broj mrtvozornika za područje jedne ili više općina odnosno grada, kao i uže područje na kojem će svaki od njih obavljati pregled umrlih, vodeći računa o broju stanovnika i o udaljenosti pojedinih naselja, kao i o potrebi stalne prisutnosti barem jednog mrtvozornika na pojedinom području,  - imenuje povjerenstvo za nadzor nad radom mrtvozornika,  - vodi evidenciju mrtvozornika na području jedinice područne (regionalne) samouprave,  - osigurava naknadu za obavljanje pregleda umrlih osoba te za putne troškove mrtvozornika koji se isplaćuju iz proračuna jedinice područne (regionalne) samouprave,  - osigurava izdavanje iskaznica imenovanim mrtvozornicima na obrascu koji je sastavni dio Pravilnika,  - osigurava dovoljan broj obrazaca potvrde o smrti, dozvola za ukop/kremiranje i očevidnika o obavljenim pregledima umrlih osoba,  - osigurava dovoljan broj popratnica za prijevoz i obdukciju,  - pohranjuje ovjerene očevidnike o obavljenim pregledima umrlih osoba  - te osigurava sredstva za organizaciju i rad mrtvozorničke službe.  Namjera donošenja ove Odluke je utvrditi obveze nadležnih i upravnih tijela jednim općim aktom kojim će se urediti organizacija i rad mrtvozorničke službe na području Zadarske županije. Akt se sastoji od pet cjelina i 14 članaka: Uvodne odredbe (članak 1. i 2.), Područja mrtvozorenja i broj mrtvozornika (članci 3.-5.), Provedba nadzora nad radom mrtvozornika (članci 6. - 8.), Troškovi rada i organizacije mrtvozorničke službe (članci 9. - 11.) te Prijelazne i završne odredbe (članci 12.-14.).  Ovom Odlukom utvrđeno je sedam područja mrtvozorenja na kojima bi, s obzirom na broj stanovnika, službu obavljalo minimalno 34 mrtvozornika.  Utvrđena je struktura troškova organizacije i rada mrtvozorničke službe i sredstva potrebna za organizaciju rada mrtvozorničke službe, a troškovi obuhvaćaju:  1) naknadu za obavljanje pregleda umrle osobe izvan zdravstvene ustanove;  2) naknadu za korištenje privatnog automobila u službene svrhe od mjesta stanovanja do mjesta mrtvozorenja po prijeđenom kilometru;  3) naknadu troškova provođenja postupka obdukcije i izrade izvješća o provedenoj obdukciji i  4) naknada za rad Povjerenstva za nadzor nad radom mrtvozornika, osim za predstavnika Zadarske županije za kojeg se ne isplaćuje naknada. | |
| Datum dokumenta | 11. listopada 2022. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen i koliko vremena je ostavljeno za savjetovanje?  Ako nije, zašto? | Nacrt prijedloga odluke objavljen je na internetskoj stranici Zadarske županije [www.zadarska-zupanija.hr](http://www.zadarska-zupanija.hr).  Javno savjetovanje trajalo je 30 dana te je bilo otvoreno od 11. listopada 2022. godine do 11.studenoga 2022. godine. | |
| Koji su predstavnici zainteresirane javnosti dostavili svoja očekivanja? | Nema | |
| ANALIZA DOSTAVLJENIH PRIMJEDABA:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | Nema. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  mr.sc. Marko Kolega, dr. med. | Datum:  14. studenoga 2022. godine |